10 Go akanya ka dilo tse setlhabelo sa ga Keresete di se fitlheletseng, go tla re thusa gore re nne pelokgale le go feta. (Joh. 3:16; Baef. 1:7) Dibeke pele ga Segopotso, re nna le tshono e e kgethegileng ya go bontsha gore re leboga Modimo ka ntlha ya thekololo. Re ka dira seo ka go bala mmalo wa Baebele o o buang ka dilo tse di ileng tsa direga pele Jesu a bolawa le go tlhatlhanya ka tsone. Seo se tla re thusa gore ka nako ya Sejo sa Morena sa Maitseboa, re kgone go tlhaloganya sentle botlhokwa jwa se beine le senkgwe di se emelang. Fa re tlhaloganya dilo tse Jesu le Jehofa ba re diretseng tsone le kafa ba re thusang ka gone, tumelo ya rona mo ditsholofetsong tsa Modimo e a nonofa e bile re kgona go nna pelokgale le go itshoka go ya bokhutlong.—Baheb. 12:3.